               EURÓPAI BIZOTTSÁG
            Brüsszel, 2018.9.13.
            COM(2018) 624 final
            2018/0325(NLE)
            Javaslat
            A TANÁCS HATÁROZATA
            a Nemzetközi Tengerészeti Szervezet (IMO) Tengerikörnyezet-védelmi Bizottságában és Tengerészeti Biztonsági Bizottságában a hajókról történő szennyezés megelőzéséről szóló nemzetközi egyezmény VI. melléklete 14.1. szabályának módosítása, illetve az ömlesztettáru-szállító hajók és az olajszállító tartályhajók vizsgálatakor alkalmazandó kiterjesztett ellenőrzési programról szóló 2011. évi nemzetközi szabályzat módosítása kapcsán az Európai Unió nevében képviselendő álláspontról

               INDOKOLÁS

               1.A javaslat tárgya

               Ez a javaslat a Nemzetközi Tengerészeti Szervezet (IMO) Tengerikörnyezet-védelmi Bizottságának 73. ülésén és a Nemzetközi Tengerészeti Szervezet Tengerészeti Biztonsági Bizottságának 100. ülésén a MARPOL-egyezmény VI. melléklete 14. szabályának tervezett módosítása kapcsán, illetve az ömlesztettáru-szállító hajók és az olajszállító tartályhajók vizsgálatakor alkalmazandó kiterjesztett ellenőrzési programról szóló 2011. évi nemzetközi szabályzat (ESP-szabályzat) módosítása kapcsán az Unió nevében képviselendő álláspont kialakítására irányul.

               2.A javaslat háttere

               2.1.A Nemzetközi Tengerészeti Szervezet (IMO) létrehozásáról szóló egyezmény

               A Nemzetközi Tengerészeti Szervezet (IMO) létrehozásáról szóló egyezmény létrehozza az IMO-t, melynek célja fórumot biztosítani a kormányzatok közti együttműködés számára a nemzetközi kereskedelmi hajózást érintő bármely technikai kérdéshez kapcsolódó kormányzati szabályozás és gyakorlatok területén, valamint ösztönözni a tengeri biztonsággal, a navigáció hatékonyságával, a hajókról származó tengerszennyezés megelőzésével és szabályozásával kapcsolatos lehető legszigorúbb normák általános elfogadását, az egyenlő lehetőségek teremtését, továbbá a vonatkozó adminisztratív és jogi kérdések rendezését.

               Az egyezmény 1958. március 17-én lépett hatályba.

               Az egyezménynek valamennyi tagállam részes fele.

               Szintén valamennyi tagállam részes fele a hajókról történő szennyezés megelőzéséről szóló 1973. évi nemzetközi egyezménynek (MARPOL-egyezmény), amely 1983. október 2-án lépett hatályba. Az Unió nem részes fele a MARPOL-egyezménynek.

               Valamennyi tagállam részes fele az „Életbiztonság a tengeren” tárgyú 1974. évi nemzetközi egyezménynek (SOLAS-egyezmény), amely 1980. május 25-én lépett hatályba. Az Unió nem részes fele a SOLAS-egyezménynek.

               Az ömlesztettáru-szállító hajók és az olajszállító tartályhajók vizsgálatakor alkalmazandó kiterjesztett ellenőrzési programról szóló 2011. évi nemzetközi szabályzat (ESP-szabályzat) az egyhéjazatú és kettős héjazatú ömlesztettáru-szállító hajók, valamint az egyhéjazatú és kettős héjazatú olajszállító tartályhajók kiterjesztett ellenőrzési programjáról rendelkezik a SOLAS-egyezmény XI-1/2. szabálya előírásainak megfelelően.

               2.2.A Nemzetközi Tengerészeti Szervezet

               A Nemzetközi Tengerészeti Szervezet (IMO) az Egyesült Nemzeteknek a hajózás biztonságáért és védeleméért, valamint a hajók által okozott tengerszennyezés megelőzéséért felelős szakosított ügynöksége. Az IMO a nemzetközi hajózás biztonságával, védelemével és környezeti teljesítményével kapcsolatos szabványok megalkotásáért világszinten felelős hatóság. A szervezet legfőbb feladata igazságos, hatékony, egységesen elfogadott és alkalmazott szabályozási keret kialakítása a hajózási ágazat számára.

               Az IMO-ban való tagság nyitva áll valamennyi állam előtt, és annak valamennyi uniós tagállam tagja. Az Európai Bizottság 1974 óta megfigyelői státusszal rendelkezik a Nemzetközi Tengerészeti Szervezetben (IMO) a Kormányközi Tengerészeti Tanácsadó Szervezet (IMCO) és az Európai Közösségek Bizottsága közötti, a felek kölcsönös érdeklődésére számot tartó kérdésekben való együttműködésről és összefogásról szóló megállapodás alapján.
                  1

               Az IMO Tengerikörnyezet-védelmi Bizottsága, amelynek munkájában a szervezet valamennyi tagja részt vesz, évente legalább egyszer ülésezik. E bizottság a szervezet hatáskörébe tartozó környezetvédelmi kérdésekkel foglalkozik, így a MARPOL-egyezmény hatálya alá tartozó hajók által okozott szennyezés ellenőrzésével és megelőzésével, legyen az kőolaj, ömlesztve szállított vegyi anyag, valamint a hajókról származó szennyvíz, hulladék és egyéb kibocsátás, ideértve a légszennyező anyagok vagy üvegházhatást okozó gázok kibocsátását. Hatáskörébe tartozik még a ballasztvízkezelés, a lerakódásgátló rendszerek, a hajók újrafeldolgozása, a szennyezés elleni felkészültség és reagálás, valamint a különleges területek és a különösen érzékeny tengeri területek azonosítása.

               Az IMO Tengerikörnyezet-védelmi Bizottsága hozza meg az IMO-egyezmény, az IMO közgyűlése vagy az IMO tanácsa által ráruházott feladatok ellátásához szükséges, valamint a fenti feladatkörbe tartozó bármely más, nemzetközi jogi eszköz által vagy alapján ráruházott és az IMO által elfogadott kötelezettség teljesítéséhez szükséges intézkedéseket. A Tengerikörnyezet-védelmi Bizottság és kisegítő testületeinek határozatait a tagok többségének támogatásával kell elfogadni.

               Az IMO Tengerészeti Biztonsági Bizottsága munkájában szintén részt vesz a szervezet valamennyi tagja, és az is évente legalább egyszer ülésezik. A bizottság a szervezet hatáskörébe tartozó olyan témákkal foglalkozik, mint a navigációs segédeszközök, a hajók megépítése és felszerelése, a személyzeti kérdések biztonsági vonatkozásai, az ütközések megelőzésére irányuló szabályok, a veszélyes rakományok kezelése, a tengeri biztonsági eljárások és követelmények, a hidrográfiai tájékoztatás, a hajónaplók és navigációs feljegyzések, a tengeri balesetek vizsgálata, segítségnyújtás és mentés; valamint minden más, a tengeri biztonságot közvetlenül érintő kérdéssel.

               Az IMO Tengerészeti Biztonsági Bizottsága hozza meg az IMO-egyezmény, az IMO közgyűlése vagy az IMO tanácsa által ráruházott feladatok ellátásához szükséges, valamint a fenti feladatkörbe tartozó bármely más, nemzetközi jogi eszköz által vagy alapján ráruházott és az IMO által elfogadott kötelezettség teljesítéséhez szükséges intézkedéseket. A Tengerészeti Biztonsági Bizottság és kisegítő testületeinek határozatait a tagok többségének támogatásával kell elfogadni.

               2.3.Az IMO Tengerikörnyezet-védelmi Bizottságának tervezett jogi aktusa

               A Tengerikörnyezet-védelmi Bizottság 2018. október 22. és 26. között tartandó 73. ülésszakán (MEPC 73) várhatóan elfogadásra kerül a MARPOL-egyezmény VI. melléklete 14.1. szabályának módosítása, amely megtiltja a hajók fedélzetén belső égésű motorokban meghajtás vagy üzemeltetés céljára használható, az előírásoknak meg nem felelő bunkerolaj szállítását.

               2008-ban az IMO állásfoglalást fogadott el a MARPOL-egyezmény VI. mellékletében szereplő, a hajókról történő levegőszennyezés megelőzésére vonatkozó szabályok módosításáról. A MARPOL-egyezmény módosított VI. melléklete 2010. július 1-jén lépett hatályba, és többek között szigorúbb korlátozásokat vezetett be a kéntartalom tekintetében mind a SOx-kibocsátás-ellenőrzési területeken, mind az azokon kívüli tengeri területeken.

               A MARPOL-egyezmény VI. mellékletének 2020. január 1-jén hatályba lépő 14.1.3. szabályában meghatározott, a bunkerolajra vonatkozó előírások szigorú végrehajtása fontos elem a 0,50 %-os kéntartalomra vonatkozó globális szabály következetes alkalmazásának elősegítésében. A MARPOL-egyezmény VI. melléklete tervezett módosításainak célja a 14.1.3. szabály hatékony végrehajtásának biztosítása annak érdekében, hogy jelentősen csökkenjen a hajózásból származó légköri kén-dioxid- és részecske-kibocsátás.

               2.4.Az IMO Tengerészeti Biztonsági Bizottságának tervezett jogi aktusa

               2018. december 3. és 7. között tartandó 100. ülésén (MSC 100) a Tengerészeti Biztonsági Bizottság várhatóan elfogadja az ömlesztettáru-szállító hajók és az olajszállító tartályhajók vizsgálatakor alkalmazandó kiterjesztett ellenőrzési programról szóló 2011. évi nemzetközi szabályzat (ESP-szabályzat) módosítását.

               E szabályzat tervezett módosításainak célja egyrészt a kötelező követelményeket azonosító szerkesztési változtatások végrehajtása, valamint a táblázatok és formanyomtatványok javítása. A szerkesztési változtatások mellett azonban új lényegi követelmények is bevezetésre kerülnek, amelyek a Hajóosztályozó Társaságok Nemzetközi Szövetsége (IACS) Egységes Követelményeinek (UR) Z10 sorozata legújabb verziójának való megfelelést szolgálják. Az UR Z10 sorozat az olajszállító tartályhajók, ömlesztettáru-szállító hajók, vegyianyag-szállító tartályhajók, kettős héjazatú olajszállító tartályhajók és kettős héjazatú ömlesztettáru-szállító hajók hajótest-felmérésével foglalkozik. Az IACS Egységes Követelményei olyan IACS-határozatok, amelyek a hajóosztályozó társaságok konkrét szabályaiban szereplő követelményekhez közvetlenül kapcsolódó, vagy ezek gyakorlatával érintett ügyekkel, illetve a hajóosztályozó társaságok szabályait és gyakorlatát megalapozó általános elvi kérdésekkel foglalkoznak. Az Egységes Követelményeket az IACS valamennyi tagszervezetének irányító testülete ratifikálja, és azokat az IACS általános szakpolitikai csoportja jóváhagyásától számított egy éven belül be kell építeni a tagok szabályzataiba és gyakorlataiba. Az Egységes Követelmények minimumkövetelmények.

               3.Az Unió nevében képviselendő álláspont

               3.1.A MARPOL-egyezmény VI. melléklete 14. szabályának módosításai

               A Tengerikörnyezet-védelmi Bizottság 2017. július 3. és 7. között Londonban tartott 71. ülésén (MEPC 71) jóváhagyott egy, a MARPOL-egyezmény VI. melléklete 14.1.3. szabályának egységes végrehajtásáról szóló dokumentumot, amelyet felvettek a Szennyezésmegelőzési és -kezelési Albizottság 2018–2019-es időszakra vonatkozó kétéves ütemtervébe, valamint 5. ülésének ideiglenes napirendjébe (PPR 5) a 2019-ben való elfogadása reményében.

               A PPR 5 során, amely 2018. február 5. és 9. között került megrendezésre Londonban, kidolgozták a MARPOL-egyezmény VI. melléklete 14. szabályának módosítására irányuló tervezetet a hajók fedélzetén belső égésű motorokban meghajtás vagy üzemeltetés céljára használható, meg nem felelő bunkerolaj szállításának tilalma érdekében. A Tengerikörnyezet-védelmi Bizottság 72. ülése (MEPC 72), amely 2018. április 9. és 13. között zajlott Londonban, kisebb módosításokkal jóváhagyta a MARPOL-egyezmény VI. mellékletét érintő módosítások tervezetét, a MEPC 73. ülésén történő elfogadásuk céljával.

               A MARPOL-egyezmény VI. melléklete 14. szabályának módosításait az IMO MEPC 73/3. sz. dokumentuma tartalmazza. A MEPC 72-ről készült jelentés (MEPC 72/17. sz. dokumentum) 5.43. pontja szerint a módosítások várhatóan a MEPC 73. ülésén kerülnek elfogadásra.

               3.2.Az ömlesztettáru-szállító hajók és az olajszállító tartályhajók vizsgálatakor alkalmazandó kiterjesztett ellenőrzési programról szóló 2011. évi nemzetközi szabályzat (ESP-szabályzat) módosításai

               A Hajótervezési és -építési Albizottság 5. ülése (SDC 5), amely 2018. január 22. és 26. között zajlott Londonban, emlékeztetett arra, hogy ezen albizottság 2017. február 13–17-én Londonban tartott 4. ülése (SDC 4) felhatalmazta a Hajóosztályozó Társaságok Nemzetközi Szövetségét (IACS) és a titkárságot a 2011. évi ESP-szabályzat abból a célból történő elemzésére, hogy szerkesztési változtatásokat javasoljon az összes kötelező követelmény azonosítása, valamint a táblázatok és formanyomtatványok formázásának javítása érdekében, valamint hogy az eredményekről jelentést nyújtson be az SDC 5 során való megvitatásuk érdekében.

               Az SDC 5 alkalmával a résztvevők egyetértettek abban, hogy a 2011. évi ESP-szabályzatban a jelenleg a lábjegyzetekben szereplő lényegi rendelkezéseket egy átdolgozás keretében bele kell foglalni a főszövegbe. Az SDC 5 során ezenkívül megegyezés született az ESP-szabályzatban található táblázatok és formanyomtatványok formázásának javításáról. Az SDC 5 végül megállapodott abban is, hogy a 2011. évi ESP-szabályzat szerkesztési változtatásait az IACS által javasolt, az Egységes Követelmények (UR) Z10 sorozata legújabb frissítéseinek megfelelő új lényegi módosításokkal együtt végezzék el.

               Az SDC 5 támogatta, hogy a 2011. évi ESP-szabályzat módosításainak tervezetét a Tengerészeti Biztonsági Bizottság 2018. május 16–25-én Londonban tartott 99. ülése (MSC 99) elé terjesszék abban a reményben, hogy a Tengerészeti Biztonsági Bizottság 100. ülése (MSC 100) elfogadja azokat, és a módosítások 2020. július 1-jén hatályba léphetnek.

               A Tengerészeti Biztonsági Bizottság 99. ülésén a 2011. évi ESP-szabályzathoz az SDC 5 által készített módosítástervezetet a szabályzat rendszeres naprakésszé tételére vonatkozó eljárás alapján vizsgálták meg. Az MSC 99 jóváhagyta a 2011. évi ESP-szabályzat módosítástervezetét, amit egy állásfoglalás-tervezetben rögzítettek az MSC 100 általi elfogadás érdekében.

               A 2011. évi ESP-szabályzat módosításara vonatkozó állásfoglalás-tervezetet az MSC 99. üléséről készült jelentés 2. melléklete (MSC 99/22/Add.1) tartalmazza. Az MSC 99. üléséről készült jelentés (MSC 99/22) 10.20. pontja értelmében a módosításokat előreláthatólag a 100. ülésen fogják elfogadni.

               3.3.A vonatkozó uniós jogszabályok és az uniós hatáskör

               3.3.1.A MARPOL-egyezmény VI. melléklete 14.1. szabályának módosításai

               A MARPOL-egyezmény VI. mellékletének a kén-dioxid-kibocsátások csökkentése érdekében hozott, a tengeri hajózásban használatos tüzelő- és üzemanyagok kéntartalmának csökkentésére vonatkozó követelményeit az uniós jogban az egyes folyékony tüzelőanyagok kéntartalmának csökkentéséről szóló, 2016. május 11-i (EU) 2016/802 európai parlamenti és tanácsi irányelv hajtja végre.

               3.3.2.Az ömlesztettáru-szállító hajók és az olajszállító tartályhajók vizsgálatakor alkalmazandó kiterjesztett ellenőrzési programról szóló 2011. évi nemzetközi szabályzat (ESP-szabályzat) módosításai

               Az egyhéjazatú olajszállító tartályhajókra alkalmazandó kettős héjazatra vagy azzal egyenértékű szerkezeti megoldásra vonatkozó követelmények gyorsított bevezetéséről szóló 530/2012/EU európai parlamenti és tanácsi rendelet célja a rendelet 3. cikkében meghatározott 73/78 MARPOL-jegyzőkönyv kettős héjazatra vagy azzal egyenértékű szerkezeti megoldásra vonatkozó követelményeinek gyorsított bevezetése, valamint a tagállami kikötőkbe tartó vagy azokból kifutó egyhéjazatú olajszállító tartályhajókban a nehézolaj szállításának tilalma.

               Az 530/2012/EU rendelet értelmében minden tizenöt évnél régebbi egyhéjazatú olajszállító tartályhajóra alkalmazni kell az IMO állapotminősítési rendszerét (CAS). Az 5. cikk értelmében az ilyen tartályhajóknak meg kell felelniük a CAS-nak, amelyet a 6. cikk a 2002. október 11-i 99(48) MEPC-határozattal és a 2003. december 4-i 112(50) MEPC-határozattal módosított 2001. április 27-i 94(46) MEPC-határozattal elfogadott állapotminősítési rendszerként határoz meg. Az ömlesztettáru-szállító hajók és az olajszállító tartályhajók vizsgálatakor alkalmazandó kiterjesztett ellenőrzési program (ESP) az alaposabb állapotminősítés elvégzésének módját írja elő. Mivel a CAS az ESP-t alkalmazza célja elérése érdekében, az ESP szerinti vizsgálatok bármely módosítása az 530/2012/EU rendelet révén közvetlenül és automatikusan alkalmazandó. A Tengerészeti Biztonsági Bizottság 100. ülésén (MSC 100) elfogadandó, az ESP-szabályzatot módosító rendelkezések ezért az 530/2012/EU rendelet alkalmazása révén érintik az uniós jogszabályokat.

               3.3.3.Az uniós hatáskör

               A MARPOL-egyezmény VI. melléklete 14.1. szabályának módosításai az egyes folyékony tüzelőanyagok kéntartalmának csökkentéséről szóló, 2016. május 11-i (EU) 2016/802 európai parlamenti és tanácsi irányelv alkalmazása révén lennének hatással az uniós jogra.

               2011. évi ESP-szabályzat módosításai a kettős héjazatú vagy azzal egyenértékű szerkezeti megoldással rendelkező egyhéjazatú olajszállító tartályhajók gyorsított bevezetéséről szóló 530/2012/EU európai parlamenti és tanácsi rendelet alkalmazása révén lennének hatással az uniós jogra.

               4.Jogalap

               4.1.Eljárási jogalap

               4.1.1.Általános elvek

               Az Európai Unió működéséről szóló szerződés (EUMSZ) 218. cikkének (9) bekezdése határozatok elfogadásáról rendelkezik „a megállapodásokkal létrehozott szervekben az Unió által képviselendő álláspontok kialakítására vonatkozóan, amennyiben az ilyen szervnek joghatással bíró jogi aktust kell elfogadnia, kivéve a megállapodás intézményi kereteit kiegészítő vagy módosító jogi aktusokat”.

               Az EUMSZ 218. cikkének (9) bekezdése attól függetlenül alkalmazandó, hogy az Unió tagja-e a szervnek vagy részes fele-e a megállapodásnak.
                  2

               A „joghatással bíró jogi aktus” fogalmába beletartoznak a nemzetközi jognak a kérdéses szervet szabályozó szabályai szerint joghatással bíró jogi aktusok. Ezenfelül a fogalom magában foglalja azokat az eszközöket is, melyek a nemzetközi jog szerint nem bírnak kötelező erővel, de „meghatározó módon befolyásolják az uniós jogalkotó által [...] elfogadott szabályozás tartalmát”.
                  3

               4.1.2.A jelen esetre történő alkalmazás

               Az IMO Tengerikörnyezet-védelmi Bizottsága és Tengerészeti Biztonsági Bizottsága egy megállapodás, nevezetesen a Nemzetközi Tengerészeti Szervezetről szóló egyezmény által létrehozott szervek.

               Az IMO Tengerikörnyezet-védelmi Bizottsága és Tengerészeti Biztonsági Bizottsága által elfogadandó jogi aktusok joghatással bíró jogi aktusok. A tervezett jogi aktusok meghatározó módon befolyásolhatják az uniós jogszabályok tartalmát, nevezetesen az egyes folyékony tüzelőanyagok kéntartalmának csökkentéséről szóló, 2016. május 11-i (EU) 2016/802 európai parlamenti és tanácsi irányelv, valamint az egyhéjazatú olajszállító tartályhajókra alkalmazandó kettős héjazatra vagy azzal egyenértékű szerkezeti megoldásra vonatkozó követelmények gyorsított bevezetéséről szóló 530/2012/EU európai parlamenti és tanácsi rendelet rendelkezéseit.

               Ennek az az oka, hogy az egyes folyékony tüzelőanyagok kéntartalmának csökkentéséről szóló, 2016. május 11-i (EU) 2016/802 európai parlamenti és tanácsi irányelv a MARPOL-egyezmény VI. mellékletének kéntartalommal kapcsolatos követelményeit tükrözi, az 530/2012/EU rendelet pedig kötelezővé teszi az IMO állapotminősítési rendszerének (CAS) alkalmazását, a CAS pedig az ESP-t használja céljának eléréséhez.

               Vagyis a MARPOL-egyezmény VI. melléklete 14.1. szabályának módosításai és az ömlesztettáru-szállító hajók és az olajszállító tartályhajók vizsgálatakor alkalmazandó kiterjesztett ellenőrzési programról szóló 2011. évi nemzetközi szabályzat (ESP-szabályzat) módosításai meghatározó módon befolyásolhatják az uniós jogszabályok tartalmát, nevezetesen az egyes folyékony tüzelőanyagok kéntartalmának csökkentéséről szóló, 2016. május 11-i (EU) 2016/802 európai parlamenti és tanácsi irányelv, valamint az egyhéjazatú olajszállító tartályhajókra alkalmazandó kettős héjazatra vagy azzal egyenértékű szerkezeti megoldásra vonatkozó követelmények gyorsított bevezetéséről szóló 530/2012/EU európai parlamenti és tanácsi rendelet rendelkezéseit.

               A tervezett jogi aktusok nem egészítik ki és nem módosítják az egyezmény intézményi keretét.

               Ezért a javasolt határozat eljárási jogalapja az EUMSZ 218. cikkének (9) bekezdése.

               4.2.Anyagi jogalap

               4.2.1.Általános elvek

               Az EUMSZ 218. cikkének (9) bekezdése szerinti határozat anyagi jogalapja elsősorban azon tervezett jogi aktus célkitűzésétől és tartalmától függ, amellyel kapcsolatban az Unió nevében képviselendő álláspont meghatározásra kerül. Amennyiben a tervezett jogi aktus kettős célkitűzést követ, vagy két összetevőből áll, és ezek egyike elsődlegesként vagy döntő jellegűként azonosítható, míg a másik pusztán járulékos jellegű, az EUMSZ 218. cikkének (9) bekezdése szerinti határozatot egyetlen anyagi jogalapra, azaz az elsődleges, illetve döntő jellegű célkitűzés vagy összetevő által megkövetelt anyagi jogalapra kell alapozni.

               4.2.2.A jelen esetre történő alkalmazás

               A tervezett jogi aktus elsődleges célkitűzése és tartalma a tengeri szállítással kapcsolatos. Ezért a javasolt határozat anyagi jogalapja az EUMSZ 100. cikkének (2) bekezdése.

               4.3.Következtetés

               A javasolt határozat jogalapja az EUMSZ 100. cikkének (2) bekezdése, összefüggésben az EUMSZ 218. cikkének (9) bekezdésével.

               2018/0325 (NLE)

               Javaslat

               A TANÁCS HATÁROZATA

               a Nemzetközi Tengerészeti Szervezet (IMO) Tengerikörnyezet-védelmi Bizottságában és Tengerészeti Biztonsági Bizottságában a hajókról történő szennyezés megelőzéséről szóló nemzetközi egyezmény VI. melléklete 14.1. szabályának módosítása, illetve az ömlesztettáru-szállító hajók és az olajszállító tartályhajók vizsgálatakor alkalmazandó kiterjesztett ellenőrzési programról szóló 2011. évi nemzetközi szabályzat módosítása kapcsán az Európai Unió nevében képviselendő álláspontról

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 100. cikke (2) bekezdésére, összefüggésben 218. cikkének (9) bekezdésével,

               tekintettel az Európai Bizottság javaslatára,

               mivel:

               (1)A Nemzetközi Tengerészeti Szervezetről (IMO) szóló egyezmény [lásd az intézményközi kiadványszerkesztési útmutató 10.8. pontját] 1958. március 17-jén lépett hatályba. Az IMO az Egyesült Nemzeteknek a hajózás biztonságáért és védeleméért, valamint a hajók által okozott tengerszennyezés és légköri szennyezés megelőzéséért felelős szakosított ügynöksége.

               (2) Az IMO-egyezmény 38. cikkének a) pontja értelmében a Tengerikörnyezet-védelmi Bizottság olyan feladatokat lát el, amelyeket a hajókról származó tengerszennyezés megelőzéséről és ellenőrzéséről szóló nemzetközi egyezmények az IMO-ra ruháznak, különösen rendeletek vagy egyéb rendelkezések elfogadása és módosítása kapcsán.

               (3)Az IMO-egyezmény 28. cikkének b) pontja értelmében a Tengerészeti Biztonsági Bizottság az IMO-egyezmény, az IMO közgyűlése vagy az IMO tanácsa által ráruházott feladatok ellátásához szükséges, és bármely más, az említett cikk által meghatározott feladatkörbe tartozó, más nemzetközi jogi eszköz által vagy alapján ráruházott és az IMO által elfogadott kötelezettség teljesítéséhez szükséges intézkedéseket hozza meg.

               (4)A hajókról történő szennyezés megelőzéséről szóló nemzetközi egyezmény (MARPOL-egyezmény) 1983. október 2-án lépett hatályba.

               (5)A MARPOL-egyezmény 16. cikke (2) bekezdésének c) pontja értelmében annak módosításait a megfelelő szerv – ebben az esetben a Tengerikörnyezet-védelmi Bizottság – fogadhatja el.

               (6) A Tengerikörnyezet-védelmi Bizottság 2018. október 22. és 26. között tartandó 73. ülésén (MEPC 73) várhatóan elfogadja a MARPOL-egyezmény VI. melléklete 14. szabályának módosításait.

               (7)A Tengerészeti Biztonsági Bizottság 2018. december 3. és 7. között tartandó 100. ülésén (MSC 100) várhatóan elfogadja az ömlesztettáru-szállító hajók és az olajszállító tartályhajók vizsgálatakor alkalmazandó kiterjesztett ellenőrzési programról szóló 2011. évi nemzetközi szabályzat (2011. évi ESP-szabályzat) módosítását.

               (8) Helyénvaló meghatározni a Tengerikörnyezet-védelmi Bizottság 73. ülésén az Unió nevében képviselendő álláspontot, mivel a MARPOL-egyezmény VI. melléklete 14. szabályának módosításai meghatározó módon befolyásolhatják az uniós jog, nevezetesen az (EU) 2016/802 európai parlamenti és tanácsi irányelv
                  4
                tartalmát.

               (9)Helyénvaló meghatározni a Tengerészeti Biztonsági Bizottság 100. ülésén az Unió nevében képviselendő álláspontot, mivel az ömlesztettáru-szállító hajók és az olajszállító tartályhajók vizsgálatakor alkalmazandó kiterjesztett ellenőrzési programról szóló 2011. évi nemzetközi szabályzat módosításai meghatározó módon befolyásolhatják az uniós jog, nevezetesen az 530/2012/EU európai parlamenti és tanácsi rendelet
                  5
                tartalmát.

               (10)A MARPOL-egyezmény VI. mellékletében a hajók fedélzetén belső égésű motorokban meghajtás vagy üzemeltetés céljára használható, meg nem felelő bunkerolaj szállítására vonatkozó tilalmat előíró 14. szabály módosításai biztosítják a MARPOL egyezmény VI. mellékletének 14.1.3. szabályában a tüzelőanyagok tekintetében meghatározott, 2020. január 1-jén hatályba lépő előírások szigorú végrehajtását.

               (11)A 2011. évi ESP-szabályzat módosításai között egyaránt szerepelnek szerkesztési változtatások az összes kötelező követelmény azonosítása, valamint a táblázatok és formanyomtatványok formázásának javítása érdekében, valamint új lényegi követelmények, amelyek a Hajóosztályozó Társaságok Nemzetközi Szövetsége Egységes Követelményeinek Z10 sorozata legújabb verziójának való megfelelést szolgálják.

               (12)Az Unió álláspontját az Unió érdekében együttesen eljárva az Unió azon tagállamainak kell képviselniük, amelyek tagjai az IMO Tengerikörnyezet-védelmi Bizottságának, illetve Tengerészeti Biztonsági Bizottságának,

               ELFOGADTA EZT A HATÁROZATOT:

               1. cikk

               Az IMO Tengerikörnyezet-védelmi Bizottságának 73. ülésén az Unió nevében képviselendő álláspont az, hogy támogatni kell a hajókról történő szennyezés megelőzéséről szóló nemzetközi egyezmény VI. melléklete 14.1. szabályának a MEPC 73/3. számú IMO-dokumentumban meghatározott módosításait.

               2. cikk

               Az IMO Tengerészeti Biztonsági Bizottságának 100. ülésén az Unió nevében képviselendő álláspont az, hogy támogatni kell az ömlesztettáru-szállító hajók és az olajszállító tartályhajók vizsgálatakor alkalmazandó kiterjesztett ellenőrzési programról szóló 2011. évi nemzetközi szabályzatnak az MSC 99/22/Add.1 sz. IMO-dokumentum 2. mellékletében meghatározott módosításait.

               3. cikk

               (1) Az 1. cikkben említett álláspontot az Unió azon tagállamai képviselik közösen eljárva, amelyek tagjai az IMO Tengerikörnyezet-védelmi Bizottságának.

               (2) A 2. cikkben említett álláspontot az Unió azon tagállamai képviselik közösen eljárva, amelyek tagjai az IMO Tengerészeti Biztonsági Bizottságának.

               (3) Az 1. és a 2. cikkben említett álláspontokat érintő kisebb változtatások a Tanács további határozata nélkül is elfogadhatók.

               4. cikk

               Ennek a határozatnak a tagállamok a címzettjei.

               Kelt Brüsszelben, -án/-én.

                     a Tanács részéről

                     az elnök

                     (1)

                        A szervezet nevét 1982-ben módosították Nemzetközi Tengerészeti Szervezetre (IMO).

                     (2)

                        C-399/12 sz. ügy, Németország kontra Tanács (OIV), ECLI:EU:C:2014:2258, 64. pont.

                     (3)

                        C-399/12. sz. ügy, Németország kontra Tanács (OIV), ECLI:EU:C:2014:2258, 61–64. pont.

                     (4)

                        Az Európai Parlament és a Tanács (EU) 2016/802 irányelve (2016. május 11.) az egyes folyékony tüzelőanyagok kéntartalmának csökkentéséről (HL L 132., 2016.5.21., 58. o.).

                     (5)

                        Az Európai Parlament és a Tanács 530/2012/EU rendelete (2012. június 13.) az egyhéjazatú olajszállító tartályhajókra alkalmazandó kettős héjazatra vagy azzal egyenértékű szerkezeti megoldásra vonatkozó követelmények gyorsított bevezetéséről (HL L 172., 2012.6.30., 3. o.).


               EURÓPAI BIZOTTSÁG
            Brüsszel, 2018.10.10.
            COM(2018) 674 final
            2018/0345(NLE)
            Javaslat
            A TANÁCS HATÁROZATA
            az ENSZ Európai Gazdasági Bizottságának megfelelő bizottságaiban az ENSZ 3., 4., 6., 7., 11., 14., 16., 17., 19., 23., 24., 27., 29., 34., 37., 38., 43., 44., 46., 48., 50., 53., 60., 67., 69., 70., 74., 77., 83., 86., 87., 91., 94., 95., 98., 99., 100., 101., 104., 105., 110., 112., 113., 119., 121., 123., 128., 129, 132. és 137. számú előírásának változtatására irányuló javaslatok, az ENSZ 9. számú globális műszaki előírásának változtatására irányuló javaslatok, valamint három új ENSZ-előírásra irányuló javaslat tekintetében az Európai Unió nevében képviselendő álláspontról

               INDOKOLÁS

               1.A JAVASLAT HÁTTERE

               •A javaslat indokai és céljai

               Az ENSZ Európai Gazdasági Bizottsága (ENSZ EGB) nemzetközi szinten harmonizált követelményeket dolgoz ki, melyek célja, hogy felszámolják az 1958. évi felülvizsgált megállapodásban részes szerződő felek közötti gépjármű-kereskedelem műszaki akadályait, valamint biztosítsák, hogy az ilyen járművek nagy fokú biztonságot nyújtsanak, és óvják a környezetet.

               Az 1997. november 27-i 97/836/EK tanácsi határozat értelmében az Unió csatlakozott az ENSZ Európai Gazdasági Bizottságának a kerekes járművekre és az azokba szerelhető, illetve az azokon használható berendezésekre és tartozékokra vonatkozó egységes műszaki előírások elfogadásáról, valamint az ezen előírások alapján kibocsátott jóváhagyások kölcsönös elismerésének feltételeiről szóló megállapodásához („1958. évi felülvizsgált megállapodás”), továbbá a kerekes járművek, valamint a kerekes járművekre felszerelhető és/vagy azokon használható berendezésekről és felszerelésekről szóló globális műszaki előírások kidolgozására irányuló megállapodás („párhuzamos megállapodás”) megkötéséről szóló, 2000. január 31-i 2000/125/EK tanácsi határozat értelmében az Unió csatlakozott a párhuzamos megállapodáshoz.

               Az ENSZ EGB keretében működő Járműelőírások Harmonizálása Világfórumot (WP.29) évente háromszor – márciusban, júniusban és novemberben – rendezik meg. Minden ülésen új ENSZ-előírásokat, az ENSZ új globális műszaki előírásait (ENSZ GTR-eket) és/vagy meglévő ENSZ-előírásokat vagy az ENSZ globális műszaki előírásait érintő változtatásokat fogadnak el a műszaki fejlődés érdekében. A WP.29 egyes ülései előtt a WP.29 keretében tevékenykedő hat munkacsoport egyike elfogadja ezeket a változtatásokat.

               Ezután a WP.29 ülésén határozatképesség esetén sor kerül a végső szavazásra a módosítások, kiegészítések és helyesbítések elfogadásáról, feltéve, hogy a szerződő felek között minősített többség alakul ki. Az EU a WP.29 keretében két megállapodásban (az 1958. évi és az 1998. évi megállapodásban) részes szerződő fél. Minden alkalommal tanácsi határozat, ún. „megahatározat” készül, amely tartalmazza az előírások, módosítások, kiegészítések és helyesbítések listáját, és felhatalmazza a Bizottságot arra, hogy a WP.29 ülésein az Unió nevében szavazzon.

               Ez a tanácsi határozat a WP.29 2018. november 12–16-i ülésén szavazásra kerülő előírásokról, módosításokról, kiegészítésekről és helyesbítésekről szóló szavazáskor képviselendő uniós álláspontot határozza meg.

               •Összhang a szabályozási terület jelenlegi rendelkezéseivel

               A javaslat kiegészíti az Unió gépjárműiparra vonatkozó belső piaci politikáját, és teljes mértékben összhangban áll azzal.

               A WP.29 rendszer még inkább összehangolja nemzetközi szinten a járművekre vonatkozó szabványokat. Az 1958. évi megállapodás kulcsszerepet játszik e célkitűzés elérésében, mivel az uniós gyártók annak tudatában alkalmazhatnak egy sor közös típusjóváhagyási előírást, hogy a szerződő felek a nemzeti jogszabályaiknak megfelelőként fogják elismerni a gyártók termékeit. Ez a rendszer tette lehetővé például, hogy a gépjárművek általános biztonságáról szóló 661/2009/EK rendelet több mint 50 uniós irányelvet hatályon kívül helyezzen, és azok helyébe az 1958. évi megállapodás keretében elfogadott vonatkozó előírásokat léptesse.

               A 2007/46/EK irányelv is hasonló megközelítést alkalmazott, amennyiben a tagállamok jóváhagyási rendszereit egy uniós jóváhagyási eljárással váltotta fel, és olyan harmonizált keretrendszert hozott létre, amely közigazgatási rendelkezéseket és általános műszaki előírásokat tartalmaz valamennyi új járműre, valamint azok rendszereire, alkatrészeire és önálló műszaki egységeire vonatkozóan. Az irányelv vagy típusjóváhagyási követelmény formájában, vagy az uniós jogszabályok alternatívájaként beépítette az ENSZ előírásait az EU típusjóváhagyási rendszerébe. Az említett irányelv elfogadása óta egyre több ENSZ-előírás épült be az uniós jogszabályokba az EU-típusjóváhagyás keretében.

               •Összhang az Unió egyéb szakpolitikáival

               A WP.29 rendszer az Unió versenyképességi politikájához kapcsolódik, amelyre e kezdeményezés kedvező hatással van. E javaslat összhangban áll az uniós közlekedési és energiaügyi szakpolitikákkal is, amelyeket az 1958. évi megállapodás hatálya alá tartozó ENSZ-előírások megszövegezése és elfogadása során kellőképpen figyelembe vettek.

               2.JOGALAP, SZUBSZIDIARITÁS ÉS ARÁNYOSSÁG

               •Jogalap

               E javaslat jogalapja az Európai Unió működéséről szóló szerződésnek a 218. cikke (9) bekezdésével összefüggésben értelmezett 114. cikke.

               •Szubszidiaritás

               Az ENSZ-előírásokra és az ENSZ-előírások változtatásaira irányuló javaslatokhoz és a globális műszaki előírások tervezeteihez hasonló nemzetközi jogi eszközök megszavazása – annak érdekében, hogy azok a gépjárművek uniós típusjóváhagyási rendszerének részévé váljanak – csak uniós szinten lehetséges. Ez nemcsak a belső piac széttagolódását akadályozza meg, hanem az Unió területén belül egységes környezetvédelmi és biztonsági szabványokat is biztosít. Előnyökkel jár továbbá a méretgazdaságosság terén is: a termékek a teljes uniós piac, sőt a nemzetközi piac számára gyárthatók, mivel nem egyéni igényeknek megfelelően kell őket kialakítani az egyes tagállamok nemzeti típusjóváhagyásának megszerzéséhez.

               A javaslat ezért megfelel a szubszidiaritás elvének.

               •Arányosság

                  E tanácsi határozat feljogosítja a Bizottságot arra, hogy az Unió nevében szavazzon, a 97/836/EK tanácsi határozat 5. cikke (1) bekezdésének megfelelően pedig arányos eszközt jelent az ENSZ EGB-ben a WP.29 ülésének napirendjén javasolt munkadokumentumokra irányuló szavazáson képviselendő egységes uniós álláspont meghatározásához. Ezért e javaslat megfelel az arányosság elvének, mert a belső piac megfelelő működésének biztosítására irányuló célkitűzések teljesítéséhez szükségesnél nagyobb mértékben nem avatkozik be, ugyanakkor nagy fokú közbiztonságot és védelmet garantál.

               •A jogi aktus típusának megválasztása

               Az EUMSZ 218. cikkének (9) bekezdése a nemzetközi megállapodások által létrehozott testületekben képviselendő uniós álláspontok kialakítására tanácsi határozat alkalmazását írja elő.

               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI

               •A jelenleg hatályban lévő jogszabályok utólagos értékelése / célravezetőségi vizsgálata

               Tárgytalan.

               •Az érdekelt felekkel folytatott konzultációk

               Tárgytalan.

               •Szakértői vélemények beszerzése és felhasználása

               E javaslat esetében nincs szükség külső szakértői véleményre. A javaslatot ugyanakkor a „Műszaki Bizottság – Gépjárművek” elnevezésű bizottság megvizsgálta.

               •Hatásvizsgálat

               Ez a javaslat nem vethető alá hatásvizsgálatnak, mivel nem jogalkotási jellegű dokumentum, és nincs meglévő, illetve lehetséges szakpolitikai alternatívája.

               •Célravezető szabályozás és egyszerűsítés

               A kezdeményezés nincs kihatással az adminisztratív terhekre, mivel az ún. „megahatározathoz” csatolt, a változtatásokkal kapcsolatos hivatkozások nem jelentenek új jelentéstételi vagy egyéb adminisztratív kötelezettségeket a vállalatok, köztük a kkv-k számára. Éppen ellenkezőleg, az adminisztratív terhek csökkentése a cél, mivel a világszinten harmonizált követelmények alkalmazása lehetővé teszi a gyártók számára, hogy az 1958. évi megállapodás Unión kívüli szerződő feleinek exportpiacain is benyújthassák a járművek rendszereire és alkotóelemeire vonatkozó jóváhagyási okmányokat.

               A javaslat igen kedvező hatással van a gépjárművek uniós versenyképességére és nemzetközi kereskedelmére. A kereskedelmet érintő nem vámjellegű akadályok felszámolására és az uniós gépjárműipari vállalkozások piacra jutásának lehetővé tételére vagy bővítésére elismerten az a legjobb módszer, ha az Unió kereskedelmi partnerei elismerik a nemzetközileg harmonizált járműelőírásokat.

               •Alapjogok

               A javaslat nem érinti az alapjogok védelmét.

               4.KÖLTSÉGVETÉSI VONZATOK

               Ennek a kezdeményezésnek nincsenek költségvetési vonzatai.

               5.EGYÉB ELEMEK

               •Végrehajtási tervek, valamint a nyomon követés, az értékelés és a jelentéstétel szabályai

               Tárgytalan.

               •Magyarázó dokumentumok (irányelvek esetén)

               Tárgytalan

               •A javaslat egyes rendelkezéseinek részletes magyarázata

               A javaslat meghatározza

               –az ENSZ 3., 4., 6., 7., 11., 14., 16., 17., 19., 23., 24., 27., 29., 34., 37., 38., 43., 112., 46., 48., 50., 44., 60., 67., 69., 53., 74., 77., 83., 70., 87., 91., 94., 86., 98., 99., 100., 95., 104., 105., 110., 101., 113., 119., 121., 123., 128., 129., 132. és 137. számú előírásának változtatásaira vonatkozó javaslatokról;

               –az ENSZ 9. számú globális műszaki előírásának módosításaira irányuló javaslatról; valamint

               –három új ENSZ-előírásra irányuló javaslatról szóló szavazáskor képviselendő uniós álláspontot.

               2018/0345 (NLE)

               Javaslat

               A TANÁCS HATÁROZATA

               az ENSZ Európai Gazdasági Bizottságának megfelelő bizottságaiban az ENSZ 3., 4., 6., 7., 11., 14., 16., 17., 19., 23., 24., 27., 29., 34., 37., 38., 43., 44., 46., 48., 50., 53., 60., 67., 69., 70., 74., 77., 83., 86., 87., 91., 94., 95., 98., 99., 100., 101., 104., 105., 110., 112., 113., 119., 121., 123., 128., 129, 132. és 137. számú előírásának változtatására irányuló javaslatok, az ENSZ 9. számú globális műszaki előírásának változtatására irányuló javaslatok, valamint három új ENSZ-előírásra irányuló javaslat tekintetében az Európai Unió nevében képviselendő álláspontról

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 114. cikkére, összefüggésben 218. cikke (9) bekezdésével,

               tekintettel az Európai Bizottság javaslatára,

               mivel:

               (1)A 97/836/EK tanácsi határozattal
                  1
                az Unió csatlakozott az ENSZ Európai Gazdasági Bizottságának (ENSZ EGB) a kerekes járművekre és az azokba szerelhető, illetve az azokon használható berendezésekre és tartozékokra vonatkozó egységes műszaki előírások elfogadásáról, valamint az ezen előírások alapján kibocsátott jóváhagyások kölcsönös elismerésének feltételeiről szóló megállapodásához (a továbbiakban: 1958. évi felülvizsgált megállapodás).

               (2)A 2000/125/EK tanácsi határozattal
                  2
                az Unió csatlakozott a kerekes járművekről, valamint a kerekes járművekre felszerelhető és/vagy azokon használható berendezésekről és felszerelésekről szóló globális műszaki előírások kidolgozására irányuló megállapodáshoz (a továbbiakban: párhuzamos megállapodás).

               (3)A 2007/46/EK európai parlamenti és tanácsi irányelv
                  3
                a tagállamok jóváhagyási rendszereit egy uniós jóváhagyási eljárással váltotta fel, és olyan harmonizált keretrendszert hozott létre, amely valamennyi új járműre, valamint azok rendszereire, alkatrészeire és önálló műszaki egységeire vonatkozóan magában foglalja a közigazgatási rendelkezéseket és általános műszaki előírásokat. Az irányelv vagy típusjóváhagyási követelmény formájában, vagy az uniós jogszabályok alternatívájaként beépítette az 1958. évi felülvizsgált megállapodás alapján elfogadott előírásokat (a továbbiakban: ENSZ-előírások) az EU típusjóváhagyási rendszerébe. A 2007/46/EK irányelv elfogadása óta egyre több ENSZ-előírás épült be az uniós jogszabályokba.

               (4)A tapasztalatok és a műszaki fejlődés fényében az ENSZ 3., 4., 6., 7., 11., 14., 16., 17., 19., 23., 24., 27., 29., 34., 37., 38., 43., 44., 46., 48., 50., 53., 60., 67., 69., 70., 74., 77., 83., 86., 87., 91., 94., 95., 98., 99., 100., 101., 104., 105., 110., 112., 113., 119., 121., 123., 128., 129., 132. és 137. számú előírása, valamint 9. számú globális műszaki előírása által érintett egyes elemekkel vagy tulajdonságokkal kapcsolatos követelményeket módosítani kell

               (5)A jelenleg számos ENSZ-előírásban foglalt, az alkotóelemekkel kapcsolatos követelmények egyértelműsítése és egységesítése érdekében el kell fogadni a fényjelző berendezésekről, az útmegvilágítási eszközökről és a fényvisszaverő eszközökről szóló három új ENSZ-előírást, amelyek 20 ENSZ-előírást (3., 4., 6., 7., 19., 23., 27., 38., 50., 69., 70., 77., 87., 91., 98., 104., 112., 113., 119. és 123. számú előírás) fognak felváltani és hatályon kívül helyezni anélkül, hogy a már hatályos részletes műszaki követelmények megváltoznának.

               (6)Helyénvaló meghatározni az 1958. évi felülvizsgált megállapodás értelmében létrehozott igazgatási bizottságban, valamint a párhuzamos megállapodás értelmében létrehozott végrehajtó bizottságban az Unió nevében az említett változtatások és új ENSZ-előírások elfogadásával kapcsolatban képviselendő álláspontot, mivel az előírások kötelező érvényűek lesznek az Unióra nézve, és meghatározó módon befolyásolhatják majd az uniós szabályozás tartalmát a jármű-típusjóváhagyás területén.

               (7)Az Európai Unióról szóló szerződés 17. cikkének (1) bekezdése szerint az ilyen bizottságokban az Uniót a Bizottság képviseli,

               ELFOGADTA EZT A HATÁROZATOT:

               1. cikk

               A 2018. november 12–16-i időszakban az 1958. évi felülvizsgált megállapodás értelmében létrehozott igazgatási bizottságban, valamint a párhuzamos megállapodás értelmében létrehozott végrehajtó bizottságban az Unió nevében képviselendő álláspont az, hogy az e határozat mellékletében felsorolt javaslatokat meg kell szavazni.

               2. cikk

               Ennek a határozatnak a Bizottság a címzettje.

               Kelt Brüsszelben, -án/-én.

                     a Tanács részéről

                     az elnök

                     (1)

                        A Tanács 97/836/EK határozata (1997. november 27.) az Európai Közösségnek az ENSZ Európai Gazdasági Bizottságának a kerekes járművekre és az azokba szerelhető, illetve az azokon használható berendezésekre és tartozékokra vonatkozó egységes műszaki előírások elfogadásáról, valamint az ezen előírások alapján kibocsátott jóváhagyások kölcsönös elismerésének feltételeiről szóló megállapodásához (1958. évi felülvizsgált megállapodás) való csatlakozásáról (HL L 346., 1997.12.17., 78. o.).

                     (2)

                        A Tanács 2000/125/EK határozata (2000. január 31.) a kerekes járművekről, valamint a kerekes járművekre felszerelhető és/vagy azokon használható berendezésekről és felszerelésekről szóló globális műszaki előírások kidolgozására irányuló megállapodás megkötéséről (párhuzamos megállapodás) (HL L 35., 2000.2.10., 12. o.).

                     (3)

                        Az Európai Parlament és a Tanács 2007/46/EK irányelve (2007. szeptember 5.) a gépjárművek és pótkocsijaik, valamint az ilyen járművek rendszereinek, alkatrészeinek és önálló műszaki egységeinek jóváhagyásáról (keretirányelv), HL L 263., 2007.10.9., 1. o.).

    ---documentbreak---

               EURÓPAI BIZOTTSÁG
            Brüsszel, 2018.10.10.
            COM(2018) 674 final
            MELLÉKLET
            a következőhöz:
            A Tanács határozata
            az ENSZ Európai Gazdasági Bizottságának megfelelő bizottságaiban az ENSZ 3., 4., 6., 7., 11., 14., 16., 17., 19., 23., 24., 27., 29., 34., 37., 38., 43., 44., 46., 48., 50., 53., 60., 67., 69., 70., 74., 77., 83., 86., 87., 91., 94., 95., 98., 99., 100., 101., 104., 105., 110., 112., 113., 119., 121., 123., 128., 129, 132. és 137. számú előírásának változtatására irányuló javaslatok, az ENSZ 9. számú globális műszaki előírásának változtatására irányuló javaslatok, valamint három új ENSZ-előírásra irányuló javaslat tekintetében az Európai Unió nevében képviselendő álláspontról

               MELLÉKLET

                        Előírás száma

                        Napirendi pont címe

                        Dokumentum hivatkozási száma
                           1

                        3

                        Javaslat a 3. számú ENSZ-előírás 03. módosítássorozatára (fényvisszaverő eszközök)

                        ECE/TRANS/WP.29/2018/91

                        4

                        Javaslat a 4. számú ENSZ-előírás 01. módosítássorozatára (hátsó rendszámtábla megvilágítása)

                        ECE/TRANS/WP.29/2018/92

                        6

                        Javaslat a 6. számú ENSZ-előírás 02. módosítássorozatára (irányjelzők)

                        ECE/TRANS/WP.29/2018/93

                        7

                        Javaslat a 7. számú ENSZ-előírás 03. módosítássorozatára (helyzetjelző, fék- és méretjelző lámpák)

                        ECE/TRANS/WP.29/2018/94

                        11

                        Javaslat a 11. számú ENSZ-előírás 04. módosítássorozatának 2. kiegészítésére (ajtózárak és ajtórögzítő elemek)

                        ECE/TRANS/WP.29/2018/127

                        11

                        Javaslat a 11. számú ENSZ-előírás 04. módosítássorozatának 1. helyesbítésére (ajtózárak és ajtórögzítő elemek)

                        ECE/TRANS/WP.29/2018/155

                        14

                        Javaslat a 14. számú ENSZ-előírás 5. felülvizsgálatának 2. helyesbítésére (biztonsági öv rögzítési pontjai)

                        ECE/TRANS/WP.29/2018/156

                        16

                        Javaslat a 16. számú ENSZ-előírás 06. módosítássorozatának 11. kiegészítésére (biztonsági övek)

                        ECE/TRANS/WP.29/2018/128

                        16

                        Javaslat a 16. számú ENSZ-előírás 07. módosítássorozatának 4. kiegészítésére (biztonsági övek)

                        ECE/TRANS/WP.29/2018/129

                        16

                        Javaslat a 16. számú ENSZ-előírás 08. módosítássorozatára (biztonsági övek)

                        ECE/TRANS/WP.29/2018/141

                        17

                        Javaslat a 17. számú ENSZ-előírás 09. módosítássorozatára (ülések szilárdsága)

                        ECE/TRANS/WP.29/2018/142

                        19

                        Javaslat a 19. számú ENSZ-előírás 05. módosítássorozatára (első ködlámpák)

                        ECE/TRANS/WP.29/2018/95

                        23

                        Javaslat a 23. számú ENSZ-előírás 01. módosítássorozatára (tolatólámpák)

                        ECE/TRANS/WP.29/2018/96

                        24

                        Javaslat a 24. számú ENSZ-előírás 03. módosítássorozatának 4. kiegészítésére (látható szennyező anyagok, kompressziós gyújtású motorok teljesítményének a mérése (dízelfüst))

                        ECE/TRANS/WP.29/2018/143

                        27

                        Javaslat a 27. számú ENSZ-előírás 05. módosítássorozatára (elakadásjelző háromszög)

                        ECE/TRANS/WP.29/2018/97

                        29

                        Javaslat a 29. számú ENSZ-előírás 03. módosítássorozatának 4. kiegészítésére (haszonjárművek vezetőfülkéje)

                        ECE/TRANS/WP.29/2018/130

                        34

                        Javaslat a 34. számú ENSZ-előírás 02. módosítássorozatának 6. kiegészítésére (tűzveszély elleni védelem)

                        ECE/TRANS/WP.29/2018/120

                        34

                        Javaslat a 34. számú ENSZ-előírás 03. módosítássorozatának 2. kiegészítésére (tűzveszély elleni védelem)

                        ECE/TRANS/WP.29/2018/121

                        37

                        Javaslat a 37. számú ENSZ-előírás 03. módosítássorozatának 47. kiegészítésére (izzószálas fényforrások)

                        ECE/TRANS/WP.29/2018/83

                        38

                        Javaslat a 38. számú ENSZ-előírás 01. módosítássorozatára (hátsó ködlámpák)

                        ECE/TRANS/WP.29/2018/98

                        43

                        Javaslat a 43. számú ENSZ-előírás 01. módosítássorozatának 8. kiegészítésére (biztonsági üveg)

                        ECE/TRANS/WP.29/2018/122

                        44

                        Javaslat a 44. számú ENSZ-előírás 04. módosítássorozatának 15. kiegészítésére (gyermekbiztonsági rendszerek)

                        ECE/TRANS/WP.29/2018/131

                        46

                        Javaslat a 46. számú ENSZ-előírás 04. módosítássorozatának 6. kiegészítésére (közvetett látást biztosító eszközök)

                        ECE/TRANS/WP.29/2018/123

                        48

                        Javaslat a 48. számú ENSZ-előírás 06. módosítássorozatának 11. kiegészítésére (világító- és fényjelző berendezések beépítése)

                        ECE/TRANS/WP.29/2018/84

                        48

                        Javaslat a 48. számú ENSZ-előírás 05. módosítássorozatának 12. kiegészítésére (világító- és fényjelző berendezések beépítése)

                        ECE/TRANS/WP.29/2018/85

                        48

                        Javaslat a 48. számú ENSZ-előírás 06. módosítássorozatának 11. kiegészítésére (világító- és fényjelző berendezések beépítése)

                        ECE/TRANS/WP.29/2018/99

                        48

                        Javaslat a 48. számú ENSZ-előírás 05. módosítássorozatának 12. kiegészítésére (világító- és fényjelző berendezések beépítése)

                        ECE/TRANS/WP.29/2018/100

                        48

                        Javaslat a 48. számú ENSZ-előírás 04. módosítássorozatának 18. kiegészítésére (világító- és fényjelző berendezések beépítése)

                        ECE/TRANS/WP.29/2018/101

                        48

                        Javaslat a 48. számú ENSZ-előírás 03. módosítássorozatának 6. kiegészítésére (világító- és fényjelző berendezések beépítése)

                        ECE/TRANS/WP.29/2018/102

                        50

                        Javaslat az 50. számú ENSZ-előírás 01. módosítássorozatára (mopedek és motorkerékpárok helyzetjelző, fék- és irányjelző lámpái)

                        ECE/TRANS/WP.29/2018/103

                        53

                        Javaslat az 53. számú ENSZ-előírás 02. módosítássorozatának 2. kiegészítésére (világító- és fényjelző berendezések beépítése L3 kategóriájú járművekbe)

                        ECE/TRANS/WP.29/2018/86

                        53

                        Javaslat az 53. számú ENSZ-előírás 01. módosítássorozatának 20. kiegészítésére (világító- és fényjelző berendezések beépítése L3 kategóriájú járművekbe)

                        ECE/TRANS/WP.29/2018/87

                        53

                        Javaslat az 53. számú ENSZ-előírás 02. módosítássorozatának 2. kiegészítésére (világító- és fényjelző berendezések beépítése L3 kategóriájú járművekbe)

                        ECE/TRANS/WP.29/2018/104

                        53

                        Javaslat az 53. számú ENSZ-előírás 01. módosítássorozatának 20. kiegészítésére (világító- és fényjelző berendezések beépítése L3 kategóriájú járművekbe)

                        ECE/TRANS/WP.29/2018/105

                        60

                        Javaslat a 60. számú ENSZ-előírás 1. felülvizsgálatának 1. helyesbítésére (mopedek és motorkerékpárok vezető által működtetett kezelőszervei)

                        ECE/TRANS/WP.29/2018/152

                        67

                        Javaslat a 67. számú ENSZ-előírás 02. módosítássorozatára (LPG-üzemű járművek)

                        ECE/TRANS/WP.29/2018/124

                        69

                        Javaslat a 69. számú ENSZ-előírás 02. módosítássorozatára (lassú járművek hátsó figyelmeztető táblái)

                        ECE/TRANS/WP.29/2018/106

                        70

                        Javaslat a 70. számú ENSZ-előírás 02. módosítássorozatára (nehéz és hosszú járművek hátsó figyelmeztető táblái)

                        ECE/TRANS/WP.29/2018/107

                        74

                        Javaslat a 74. számú ENSZ-előírás 01. módosítássorozatának 10. kiegészítésére (világító- és fényjelző berendezések beépítése mopedekbe)

                        ECE/TRANS/WP.29/2018/88

                        74

                        Javaslat a 74. számú ENSZ-előírás 01. módosítássorozatának 10. kiegészítésére (világító- és fényjelző berendezések beépítése mopedekbe)

                        ECE/TRANS/WP.29/2018/108

                        77

                        Javaslat a 77. számú ENSZ-előírás 01. módosítássorozatára (várakozást jelző lámpák)

                        ECE/TRANS/WP.29/2018/109

                        83

                        Javaslat a 83. számú ENSZ-előírás 03. módosítássorozatának 2. kiegészítésére (M1 és N1 kategóriájú járművek kibocsátása)

                        ECE/TRANS/WP.29/2018/144

                        83

                        Javaslat a 83. számú ENSZ-előírás 04. módosítássorozatának 1. kiegészítésére (M1 és N1 kategóriájú járművek kibocsátása)

                        ECE/TRANS/WP.29/2018/145

                        83

                        Javaslat a 83. számú ENSZ-előírás 05. módosítássorozatának 12. kiegészítésére (M1 és N1 kategóriájú járművek kibocsátása)

                        ECE/TRANS/WP.29/2018/146

                        83

                        Javaslat a 83. számú ENSZ-előírás 06. módosítássorozatának 12. kiegészítésére (M1 és N1 kategóriájú járművek kibocsátása)

                        ECE/TRANS/WP.29/2018/147

                        83

                        Javaslat a 83. számú ENSZ-előírás 07. módosítássorozatának 18. kiegészítésére (M1 és N1 kategóriájú járművek kibocsátása)

                        ECE/TRANS/WP.29/2018/148

                        86

                        Javaslat a 86. számú ENSZ-előírás 01. módosítássorozatának 1. kiegészítésére (világító- és fényjelző berendezések beépítése mezőgazdasági járművekbe)

                        ECE/TRANS/WP.29/2018/110

                        86

                        Javaslat a 86. számú ENSZ-előírás 7. kiegészítésére (világító- és fényjelző berendezések beépítése mezőgazdasági járművekbe)

                        ECE/TRANS/WP.29/2018/111

                        87

                        Javaslat a 87. számú ENSZ-előírás 01. módosítássorozatára (nappali menetjelző lámpák)

                        ECE/TRANS/WP.29/2018/112

                        91

                        Javaslat a 91. számú ENSZ-előírás 01. módosítássorozatára (oldalsó helyzetjelző lámpák)

                        ECE/TRANS/WP.29/2018/113

                        94

                        Javaslat a 94. számú ENSZ-előírás 03. módosítássorozatának 1. kiegészítésére (frontális ütközés)

                        ECE/TRANS/WP.29/2018/132

                        95

                        Javaslat a 95. számú ENSZ-előírás 03. módosítássorozatának 7. kiegészítésére (oldalirányú ütközés)

                        ECE/TRANS/WP.29/2018/133

                        98

                        Javaslat a 98. számú ENSZ-előírás 02. módosítássorozatára (gázkisüléses fényforrással ellátott fényszórók)

                        ECE/TRANS/WP.29/2018/114

                        99

                        Javaslat a 99. számú ENSZ-előírás 03. módosítássorozatának 14. kiegészítésére (gázkisüléses fényforrások)

                        ECE/TRANS/WP.29/2018/89

                        100

                        Javaslat a 100. számú ENSZ-előírás 01. módosítássorozatának 5. kiegészítésére (elektromos erőátviteli rendszerű járművek)

                        ECE/TRANS/WP.29/2018/134 +

                        WP.29-176-03

                        100

                        Javaslat a 100. számú ENSZ-előírás 02. módosítássorozatának 4. kiegészítésére (elektromos erőátviteli rendszerű járművek)

                        ECE/TRANS/WP.29/2018/135

                        101

                        Javaslat a 101. számú ENSZ-előírás 10. kiegészítésére (CO2-kibocsátás/üzemanyag-fogyasztás)

                        ECE/TRANS/WP.29/2018/149

                        101

                        Javaslat a 101. számú ENSZ-előírás 01. módosítássorozatának 8. kiegészítésére (CO2-kibocsátás/üzemanyag-fogyasztás)

                        ECE/TRANS/WP.29/2018/150

                        104

                        Javaslat a 104. számú ENSZ-előírás 01. módosítássorozatára (fényvisszaverő jelzések)

                        ECE/TRANS/WP.29/2018/115

                        105

                        Javaslat a 105. számú ENSZ-előírás 06. módosítássorozatának 1. kiegészítésére (veszélyes anyagok szállítására szolgáló járművek)

                        ECE/TRANS/WP.29/2018/126

                        110

                        Javaslat a 110. számú ENSZ-előírás 03. módosítássorozatának 1. kiegészítésére (CNG- és LNG-üzemű járművek)

                        ECE/TRANS/WP.29/2018/125

                        110

                        Javaslat a 110. számú ENSZ-előírás 3. felülvizsgálatának 1. helyesbítésére (CNG- és LNG-üzemű járművek)

                        ECE/TRANS/WP.29/2018/153

                        112

                        Javaslat a 112. számú ENSZ-előírás 02. módosítássorozatára (aszimmetrikus tompított fényt kibocsátó fényszórók)

                        ECE/TRANS/WP.29/2018/116

                        113

                        Javaslat a 113. számú ENSZ-előírás 03. módosítássorozatára (szimmetrikus tompított fényt kibocsátó fényszórók)

                        ECE/TRANS/WP.29/2018/117

                        119

                        Javaslat a 119. számú ENSZ-előírás 02. módosítássorozatára (kanyarodási lámpák)

                        ECE/TRANS/WP.29/2018/118

                        121

                        Javaslat a 121. számú ENSZ-előírás 2. felülvizsgálatának 1. helyesbítésére (kezelőszervek, visszajelző lámpák és kijelzők jelölése)

                        ECE/TRANS/WP.29/2018/154

                        123

                        Javaslat a 123. számú ENSZ-előírás 02. módosítássorozatára (adaptív fényszórórendszerek [AFS])

                        ECE/TRANS/WP.29/2018/119

                        128

                        Javaslat a 128. számú ENSZ-előírás eredeti változatának 8. kiegészítésére (LED-es fényforrások)

                        ECE/TRANS/WP.29/2018/90

                        129

                        Javaslat a 129. számú ENSZ-előírás 8. kiegészítésére (megerősített gyermekbiztonsági rendszerek)

                        ECE/TRANS/WP.29/2018/136

                        129

                        Javaslat a 129. számú ENSZ-előírás 01. módosítássorozatának 5. kiegészítésére (megerősített gyermekbiztonsági rendszerek)

                        ECE/TRANS/WP.29/2018/137

                        129

                        Javaslat a 129. számú ENSZ-előírás 02. módosítássorozatának 4. kiegészítésére (megerősített gyermekbiztonsági rendszerek)

                        ECE/TRANS/WP.29/2018/138

                        129

                        Javaslat a 129. számú ENSZ-előírás 03. módosítássorozatának 1. kiegészítésére (megerősített gyermekbiztonsági rendszerek)

                        ECE/TRANS/WP.29/2018/139

                        132

                        Javaslat a 132. számú ENSZ-előírás 01. módosítássorozatának 1. kiegészítésére (utólagosan beszerelhető kibocsátásszabályozó berendezések)

                        ECE/TRANS/WP.29/2018/151

                        137

                        Javaslat a 137. számú ENSZ-előírás 01. módosítássorozatának 2. kiegészítésére (frontális ütközés, középpontban az utasbiztonsági rendszerekkel)

                        ECE/TRANS/WP.29/2018/140

                        Új ENSZ-előírás

                        A fényjelző berendezésekről szóló új ENSZ-előírásra vonatkozó javaslat

                        ECE/TRANS/WP.29/2018/157

                        Új ENSZ-előírás

                        Az útmegvilágítási eszközökről szóló új ENSZ-előírásra vonatkozó javaslat

                        ECE/TRANS/WP.29/2018/158

                        Új ENSZ-előírás

                        A fényvisszaverő eszközökről szóló új ENSZ-előírásra vonatkozó javaslat

                        ECE/TRANS/WP.29/2018/159

                        Globális műszaki előírás (GTR) száma

                        Napirendi pont címe

                        Dokumentum hivatkozási száma

                        ENSZ-GTR 9

                        Javaslat a 9. számú ENSZ globális műszaki előírás 2. módosítására (gyalogosbiztonság)

                        ECE/TRANS/WP.29/2018/160 és 161

                     (1)

                        A táblázatban hivatkozott valamennyi dokumentum nyilvánosan elérhető a következő címen:
                  http://www.unece.org/trans/main/wp29/wp29wgs/wp29gen/gen2018.html